เรื่องร้องเรียน: สุเหร่าสามอิน ใช้เครื่องขยายเสียงดังมากค่ะทั้งเช้ามืด กลางวันเย็น หลายครั้งต่อวัน โดนปลุกช่วงตีห้าจนพักผ่อนไม่พอค่ะ ตอนเย็นช่วงหกโมงเย็น ช่วงสองทุ่มก็ดังมาก ขอพักผ่อนสงบๆบ้างค่ะ เห็นเพื่อนบ้านคนอื่นร้องเรียนไปก็เบาลงแค่ไม่กี่วันแล้วก็กลับมาดังใหม่ ช่วยรีบจัดการแก้ปัญหาแบบถาวรด้วยค่ะ
การดำเนินการของเจ้าหน้าที่: ตามที่ท่านได้แจ้งเรื่องร้องเรียนการใช้เสียงผ่านเครื่องขยายเสียงของมัสยิดสุเหร่าสามอิน ซึ่งทางฝ่ายสิ่งแวดล้อมฯได้ประสานไปยังหน่วยงานที่เกี่ยวข้อง อาทิ สำนักอนามัย สำนักสิ่งแวดล้อม ซึ่งได้ทำการเข้าวัดเสียง ซึ่งพบว่ามีค่าเกินและถือเป็นเสียงรบกวนจริง ทางสำนักงานเขตวัฒนา ร่วมกับสำนักอนามัย สำนักสิ่งแวดล้อม จึงได้ประสานไปยังคณะกรรมการอิสลามประจำกรุงเทพมหานคร เพื่อร่วมหาแนวทางการแก้ไข และทางคณะกรรมการอิสลามฯ จะได้นำเรื่องประสานสำนักจุฬาราชมนตรี เพื่อหาแนวทางข้อยุติต่อไป           ทั้งนี้ขอเรียนให้ทราบว่า เนื่องจากแหล่งกำเนิดเสียงเป็นศาสนสถาน ทางสำนักงานเขตจึงไม่สามารถออกหนังสือคำสั่งแก่ทางมัสยิดได้ โดยการแก้ปัญหาที่ผ่านมาจะเป็นไปในลักษณะขอความร่วมมือจากทางมัสยิด เมื่อพิจารณาแล้ว สำนักจุฬาราชมนตรีคือหน่วยงานสูงสุดที่ควบคุมและมีอำนาจในการพิจารณาสั่งการทางมัสยิดได้ ท่านสามารถติดต่อแจ้งเรื่องไปยังหน่วยงานดังกล่าวได้อีกช่องทางหนึ่ง ดังนี้ อาคารสำนักจุฬาราชมนตรี ชั้น 3 ศูนย์บริหารกิจการศาสนาอิสลามแห่งชาติ เฉลิมพระเกียรติ ถนนคลองเก้า แขวงคลองสิบ เขตหนองจอก กรุงเทพมหานคร 10530 โทรศัพท์ : 0-2949-4278 , 0-2949-4312-3 โทรสาร : 0-2949-4220 www.skthai.org  E-mail : info@skthai.org  Facebook: https://www.facebook.com/samnakjula            ทางสำนักงานเขตวัฒนาต้องขออภัยในความไม่สะดวกที่เกิดขึ้น และจะเร่งติดตามประสานส่งเรื่องให้สำนักจุฬาราชมนตรีทราบและหาแนวทางข้อยุติปัญหานี้ต่อไป
ความเห็นของผู้แจ้ง: เจ้าหน้าที่เข้าวัดเสียงและพบว่าค่าเสียงเกิน แต่สุเหร่าก็ยังไม่หยุด ตอนนี้ยังส่งเสียงดังต่อค่ะ
พื้นที่: แขวงคลองตันเหนือ เขตวัฒนา กรุงเทพมหานคร